“โตโยต้า”เผยกำไร Q2 พุ่งแตะ 6.46 แสนล้านเยน สูงสุดเป็นประวัติการณ์
"โตโยต้า"เผยกำไร Q2 พุ่งแตะ 6.46 แสนล้านเยน สูงสุดเป็นประวัติการณ์
4 ส.ค. 2558

บริษัทโตโยต้า มอเตอร์ คอร์ป เปิดเผยว่า กำไรไตรมาส 2/255 เพิ่มขึ้น 10% เทียบรายปี สู่ระดับ 6.4639 แสนล้านเยน ซึ่งเป็นระดับสูงสุดเป็นประวัติการณ์ เนื่องจากยอดขายที่แข็งแกร่งในอเมริกาเหนือและการอ่อนค่าของเงินเยน
ส่วนกำไรจากการดำเนินงานของโตโยต้า ปรับตัวเพิ่มขึ้น 9.1% สู่ระดับสูงสุดเป็นประวัติการณ์ที่ 7.56 แสนล้านเยน และยอดขายเพิ่มขึ้น 9.3% แตะที่ 6.99 ล้านล้านเยน
ทั้งนี้ โตโยต้าได้ปรับเพิ่มคาดการณ์ยอดขายในปีงบการเงินปัจจุบันซึ่งสิ้นสุดเดือนมี.ค. 2559 เป็น 27.8 ล้านล้านเยน จากเดิมที่ประมาณการไว้ที่ 27.5 ล้านล้านเยน นอกจากนี้ โตโยต้าได้คงคาดการณ์กำไรสุทธิเอาไว้ที่ 2.25 ล้านล้านเยน และคงคาดการณ์กำไรจากการดำเนินงานไว้ที่ 2.8 ล้านล้านเยน